**Beredskabsplan**

****

**[vandværkets navn]**

**Vagttelefon [12 34 56 78]**

**[e-mail@vandværk.dk]**

**[dato]**

**Indhold**

[1. [X] Vandværks beredskabsplan 3](#_Toc54176174)

[1.0. Generel ansvarsfordeling 3](#_Toc54176175)

[1.1. Organisation i kritiske situationer og beredskabssituationer 3](#_Toc54176176)

[1.2. Håndtering af beredskabssituation 4](#_Toc54176177)

[1.3. Information 4](#_Toc54176178)

[1.4. To versioner af beredskabsplanen 5](#_Toc54176179)

[2. Beredskabssituationer og handlingsplaner 7](#_Toc54176180)

[2.0. Forbrugerklage over ”dårligt” vand (smag, lugt, misfarvning) 8](#_Toc54176181)

[2.1. Ikke kritisk overskridelse af vandkvalitetens grænseværdier 9](#_Toc54176182)

[2.2. Kritisk overskridelse af vandkvalitetens grænseværdier 10](#_Toc54176183)

[2.3. Akut forurening af kildeplads/boring 11](#_Toc54176184)

[2.4. Lækage på ledningsnettet 12](#_Toc54176185)

[2.5. Strømudfald 13](#_Toc54176186)

[2.6. Hærværk eller indbrud 14](#_Toc54176187)

[2.7. Brand og eksplosion 15](#_Toc54176188)

[2.8. Trusler om sabotage 16](#_Toc54176189)

[2.9. Større driftsforstyrrelse 17](#_Toc54176190)

[2.10. Desinficering 18](#_Toc54176191)

[3. Serviceniveau ved driftsforstyrrelser 20](#_Toc54176192)

[3.0. Ansvar og niveau for information 20](#_Toc54176193)

[3.1. Planlagte driftsforstyrrelser 20](#_Toc54176194)

[3.2. Ikke-planlagte driftsforstyrrelser 20](#_Toc54176195)

[3.3. Kritiske overskridelser af grænseværdier 20](#_Toc54176196)

[Bilag 1: Vandværksprofil 21](#_Toc54176197)

[BILAG 2: Myndigheder og medier 22](#_Toc54176198)

[Bilag 3: Alarmeringsliste 23](#_Toc54176199)

[Bilag 4: Beredskabsydelser 25](#_Toc54176200)

[BILAG 5: Logbog 26](#_Toc54176201)

[Bilag 6: Plantegning og udstyrsliste 28](#_Toc54176202)

[Bilag 7: Kort over ledningsnettet 29](#_Toc54176203)

[Bilag 8: Information 30](#_Toc54176204)

[Skabelon til løbeseddel 31](#_Toc54176205)

[Eksempel på løbeseddel 32](#_Toc54176206)

[Skabelon til pressemeddelelse 33](#_Toc54176207)

[Eksempel på pressemeddelelse 34](#_Toc54176208)

**BILAG - er fortrolige og må ikke offentliggøres!**

# [X] Vandværks beredskabsplan

Formålet med [X] Vandværks beredskabsplan er at opretholde vandværksdriften i forskellige kritiske situationer og beredskabssituationer, så andelshaverne ikke skal undvære rent drikkevand.

Beredskabsplanen opdate­res løbende og mindst en gang årligt.

Vejledningen ”Håndtering af overskridelser af de mikrobiologiske drikkevandsparametre” (Se bilag 9) bør være læst af alle, der er involverede i beredskabssituationer.

## Generel ansvarsfordeling

[X] Vandværks bestyrelse har det generelle ansvar over for andelshaverne i forhold til at levere tilstrækkeligt og rent drikkevand.

I alle former for **kritiske situationer** eller **beredskabssituationer** (se figur afsnit 2, s.7) er det **formanden** for [X] Vandværk eller dennes afløser, der har ansvaret for

* at **vurdere situationens alvor** og tage stilling til, om en eller flere myndigheder skal inddrages, eller om vandværket selv kan løse problemerne
* at kontakte **myndighederne**
* at **kommunikere** internt med bestyrelsen og eksternt med andelshaverne
* at nedsætte en **intern beredskabsgruppe** i kritiske situationer
* at have kontakt til **pressen**

I **beredskabssituationerne** *kritisk overskridelse af grænseværdier* og *akut forurening af kildeplads*, tager formanden initiativ til nedsættelse af en **koordinationsgruppe**.

I **beredskabssituationerne** *brand eller eksplosion* og *trusler om sabotage* (se figur afsnit 2, s.7) har formanden ansvaret for at ringe 112. Indsatslederen har herefter normalt det overordnede ansvar for det videre forløb og beslutter, om der skal nedsættes en **koordinationsgruppe** i beredskabssituationen.

Forskellen mellem **almindelige driftshændelser**, **kritiske situationer** og **beredskabssituationer** og hvilke handleplaner, der skal anvendes i hvilke situationer, er illustreret i figuren afsnit 2, s.7.

Når en kritisk situation eller en beredskabssituation ophører, er det vigtigt, at forløbet evalueres for at alle involverede kan lære af forløbet og indbygge denne læring i den normale drift og i fremtidige beredskabssituationer.

## Organisation i kritiske situationer og beredskabssituationer

I **kritiske situationer** udgør **formanden, kassereren og sekretæren** den **interne beredskabsgruppe** i [X] Vandværk.

I **beredskabssituationerne** *kritisk overskridelse af grænseværdier* og *akut forurening af kildeplads****,*** nedsættes der som udgangspunkt en **koordinationsgruppe**, der typisk består af:

* Kommunens tilsyn
* Formanden for vandværket eller dennes afløser
* Styrelsen for Patientsikkerhed
* Eventuelt indsatsleder
* Eventuelt eksterne eksperter

I **beredskabssituationerne** *brand eller eksplosion* og *trusler om sabotage,* hvor der er ringet 112,vil ***indsatslederen*** normalt overtage ansvaret og beslutte, om der skal nedsættes en ***koordinationsgruppe*,** og hvem den skal bestå af.

## Håndtering af beredskabssituation

Det er vigtigt at bevare ro og overblik i situationen og følg retningslinjerne i beredskabsplanen. Brug også sund fornuft i alle situationer.

Hurtig alarmering og uddelegering af opgaver er vigtig i alle beredskabssituationer. Praktiske opgaver uddelegeres til VVS-installatør, elektriker og entreprenør.

### Logbog og dokumentation

I enhver **kritisk situation** eller **beredskabssituation** føres der logbog. Alle, der udfører aktiviteter, som har betydning for den aktuelle situation, fører logbog (se bilag 5). Noterne har stor betydning for evt. senere efterforskning til hjælp for forsikringsselskab samt politi eller anden myndighed.

Med undtagelse af de kritiske situationer ”Forbrugerklage over dårligt vand” og ”Lækage på ledningsnettet” underrettes [X] Vandværks forsikringsselskab i alle former for beredskabssituationer til brug for dokumentation ved evt. senere forsikringssager.

### Kildesporing ved bakteriel forurening

Ved bakteriel forurening af drikkevandet kan der med fordel foretages identifikation af bakterierne for hurtigt at få klarlagt kilden. Kilden vil typisk være mennesker, dyr, overfladevand eller spildevand.

For identifikation af bakterier kontaktes Teknologisk Institut, som bl.a. kan foretage en DNA-baseret fækal kildesporing. I løbet af 12 timer foreligger svar på, om forureningen er human eller fra dyr. Ligeledes kan der foretages identifikation af coliforme bakterier, der kan vise, om der er tale om sygdomsfremkaldende bakterier. For bakteriel forurening gælder, at forhøjet kimtal er et varsel om forurening, hvor forhøjet coliforme bakterier er et tegn på forurening, mens tilstedeværelse af E-coli bakterier er tegn på en alvorlig forurening.

### Skylning af systemet

Så snart forureningskilden er lokaliseret og bragt til ophør, skal ledningsnettet udskylles. Udskylningen fastlægges ved beregning af vandmængder i ledningsnet mv. og kontrolleres ved udtagning af vandprøver til analyse efter nærmere aftale med Styrelsen for Patientsikkerhed.

Vandstrømmene bør styres, så forurenet vand i videst muligt omfang skylles hen mod kilden så yderligere spredning undgås. Efterhånden som ledningsanlægget tages i brug, skal der tages relevante analyser, der kan godkendes (efter aftale med Styrelsen for Patientsikkerhed), før vandet kan frigives til drikkevandsformål.

## Information

Ved alle pludselige hændelser, der betyder væsentlige ændringer i vandforsyningen (vandkvalitet, mængde og/eller tryk), er det vigtigt at andelshaverne får besked herom hurtigst muligt. Andelshaverne bør derefter også informeres løbende under opklaringsarbejdet, indtil situationen er normal igen. Det er vigtigt løbende at udsende opdateret information – også når der ikke er noget nyt.

### Ansvar for information

Ansvaret for informationen afhænger af målgruppen.

[X] Vandværk har ansvaret for information af:

* Andelshaverne i det berørte område

Styrelsen for Patientsikkerhed har ansvaret for information af:

* Sygehuse/ privathospitaler
* Praktiserende læger/ vagtlæger
* BST

Vandmyndigheden, Odsherred Kommune, har ansvaret for information af:

* Fødevarevirksomheder via fødevareregionen

### Intern information

Formanden som leder den interne beredskabsgruppe, informerer løbende bestyrelsen og den driftsansvarlige om situationen.

Information sker via SMS og e-mail og skal omfatte:

* Information om status
* Information om i hvilket omfang andre end formanden må udtale sig til andelshaverne, pressen mv. herunder information om, hvordan der må og kan svares på henvendelser fra forbrugere (løbende opdatering kan være nødvendig)
* Information af leverandører om arbejdsmiljø/sikkerhed i forbindelse med forurening mv.

### Ekstern information

Den eksterne information til [X] Vandværks andelshavere sker via SMS, e-mail, hjemmeside, Facebook samt eventuelt telefon, løbesedler, skiltning eller lokale ressourcepersoner. I ekstreme situationer kan pressemeddelelser og brug af lokalradio og tv komme på tale.

Informationen skal indeholde følgende oplysninger:

* Årsag til meddelelsen
* Hvem berører meddelelsen (entydig gruppe eller geografisk område)
* Hvad skal de, som meddelelsen angår, gøre?
* Hvilke foranstaltninger gøres for udbedring af skade?
* Udsendes yderligere information, hvor og hvornår?
* Hvor findes yderligere information?

### Kundehenvendelser

Formanden og medlemmer af beredskabsgruppen svarer på henvendelser fra andelshaverne på vagttelefon [12 34 56 78], på e-mail og på Facebook. Det skal derfor løbende aftales, hvad de kan oplyse om status, risiko, sikkerhed samt forventning til problemets tidsmæssige horisont. Der kan henvises til hjemmesiden vedrørende uddybende forklaringer.

### Pressen

Normalt vil pressen ikke være involverede i **kritiske situationer**. Hvis det alligevel sker, er det formanden, der har ansvaret for kontakt til pressen.

I **beredskabssituationer** hvor der er nedsat en *koordinationsgruppe*, bør denne vælge en *talsmand* og fastlægge, i hvilket omfang, der anvendes pressemøder, pressemeddelelser, interviews mv. For at sikre at informationen til pressen bliver så korrekt som muligt, er det vigtigt at sikre, at talsmanden bliver løbende opdateret om relevant viden i sagen. Alle involverede har således et ansvar for at sikre, at relevant information videregives til talsmanden hurtigst muligt.

### Afblæsning/ophør af beredskabssituation

Ved ophør af problemet skal beredskabssituationen afmeldes til de samme personer, institutioner, virksomheder, myndigheder mm., der blev informeret om beredskabssituationens ikrafttræden.

## To versioner af beredskabsplanen

Denne beredskabsplan består af to dele:

1. en hoveddel, der er alment tilgængelig for alle interessenter via [X] Vandværks hjemmeside og
2. en bilagsdel, der indeholder følsomme oplysninger. Bilagsdelen er fortrolig og må ikke offentliggøres.

**Hoveddel og bilagsdel** printes i ét eksemplar til hvert bestyrelsesmedlem, et eksemplar ligger på vandværket og et eksemplar sendes til Odsherred Kommune.

# Beredskabssituationer og handlingsplaner

Skemaet herunder viser forskellen på almindelige driftshændelser, som ikke er omfatter af beredskabsplanen (grøn kolonne), og kritiske situationer (gul kolonne) og beredskabssituationer (rød kolonne). For de kritiske situationer og beredskabssituationer er der henvist til handleplanerne 2.1–2.11.

1. **Ikke kritisk overskridelse af grænseværdier:**

Vandværk: E. coli: < 1/100 ml
Coliforme: 1-20/100 ml
Kim 37 C: 5-50/ml
Kim 22 C: 50-500/ml

Ledningsnet: Kim 37 C: 20-200/ml
Kim 22 C: 200-2000/ml

1. **Kritisk overskridelse af grænseværdier:**

Vandværk: E. coli: ≥ 1/100 ml
Coliforme: > 20/100 ml
Kim 37 C: > 50/ml
Kim 22 C: > 500/ml

Ledningsnet: Kim 37 C: > 200/ml
Kim 22 C: > 2000/ml

## Forbrugerklage over ”dårligt” vand (smag, lugt, misfarvning)

Følgende procedure følges:

|  |  |
| --- | --- |
| Alarm indgået | Noter tidspunkt, og hvordan meldingen kom. Ved telefonisk henvendelse fra forbruger noter navn og adresse.Spørg om:* Hvor længe har det stået på?
* Er det fra alle haner, både kolde og varme?
* Har der været arbejdet på vandinstallationen indenfor den seneste måned?
* Har naboerne samme oplevelse?
 |
| Varsling | Den resterende del af bestyrelsen orienteres. |
| Konsekvenser | Mulige årsager søges identificeret. |
| Handling | Naboer til forbruger kontaktes for at afklare, om de har tilsva­rende oplevelser.Hvis ingen naboer har samme oplevelse, må årsagen findes i forbrugerens egen instal­lation, og er derfor vandværket uvedkommende.Såfremt naboerne har samme oplevelse, underrettes det kom­mu­nale tilsyn, og der udtages snarest vandprøve.Koordinationsgruppen indkaldes ved forbrugerklager, der ikke er begrundet af tekniske eller driftsmæssige årsager, og som ikke kan løses med vandforsyningens egne ressourcer. |
| Information | Berørte andelshavere informeres. |
| Udbedring af skade | Såfremt eventuelle vandanalyser viser overskridelse af grænse­værdierne, eskaleres beredskabssituationen til enten **ikke kritisk** eller **kritisk** overskridelse af vandkvalitetens grænseværdier. |
| Opfølgning | Tidsskema fastlægges. |
| NB! | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikrings­selskab, politi eller andre myndigheder. |

## Ikke kritisk overskridelse af vandkvalitetens grænseværdier

Overskridelse på de mikrobiologiske parametre under grænsen for kogeanbefaling, betragtes som udgangspunkt som værende ”Ikke kritisk”.

Forureningen vil som regel blive konstateret ved den regelmæssige kontrol af vandkvaliteten, men kan også fremkomme ved afsmag i vandet eller misfarvning af vandet. Overskridelse af behandlingsparametre, såsom jern, mangan, ilt, nitrit, ammo­nium og turbiditet skyldes ofte, at behandlingsanlægget ikke fungerer optimalt. Der er derfor behov for, at vandværket gennemgår og optimerer behandlings­anlægget. Disse overskridelser anses ikke for akut sundhedsskadelige, dog kan større overskridelser af ammonium og nitrit være meget betænkelige for spæd­børn og alvorligt syge personer.

Følgende procedure følges:

|  |  |
| --- | --- |
| Alarm indgået | Noter tidspunkt og hvordan meldingen kom. Hvis overskridelsen er konstateret ved analyse, vurderer kommunens tilsyn, om overskridelsen er kritisk. |
| Varsling | Hvis ikke kommunes tilsyn allerede er varslet ved besked fra analyse­­resultaterne, varsles kommunens tilsyn. |
| Konsekvenser | Risiko for at levnedsmiddelproducenter kan sprede forureningen yderligere. |
| Handling | Teknisk tilsyn iværksættes (evt. i samarbejde med samarbejdspartner), for opsporing af kilden til overskridelsen/forureningen.Der tages nye prøver. Antallet af prøvetagningssteder vil normalt blive udvidet for hurtigst muligt at indkredse kilden til forureningen.Er overskridelsen på ikke mikrobiologiske parametre, gennemgås og optimeres behandlingsanlægget.Såfremt kommunens tilsyn efterfølgende vurderer, at overskrid­elsen er kritisk, eskaleres beredskabssituationen til ”**Kritisk over­skridelse af vandkvalitetens grænseværdier**”. |
| Information | Kommunes tilsyn orienteres gerne skriftligt om, at resultat af det tekniske tilsyn/optimering af behandlingsanlægget.Andelshaverne orienteres løbende via e-mail og hjemmeside |
| Udbedring af skade | Nødvendige initiativer påbegyndes.Under udbedringen vurderes vandkvaliteten løbende vha. analyser, og kommunes tilsyn holdes orienteret. |
| Opfølgning |  |
| NB! | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikrings­selskab, politi eller andre myndigheder. |

## Kritisk overskridelse af vandkvalitetens grænseværdier

Overskridelse på de mikrobiologiske parametre over grænsen for kogeanbefaling og overskridelse af grænseværdien for pesticider, betragtes som udgangspunkt som værende ”Kritisk”.

Forureningen vil som regel blive konstateret ved den regelmæssige kontrol af vandkvaliteten, men den kan også fremkomme ved afsmag i vandet eller ved sygdom blandt andelshaverne.

Følgende procedure følges:

|  |  |
| --- | --- |
| Alarm indgået | Noter tidspunkt og hvordan meldingen kom. Hvis forureningen er konstateret ved analyse, vurderer kommunens tilsyn i samråd med Styrelsen for Patientsikkerhed, om der er behov for en øjeblikkelig indsats. |
| Varsling | Hvis ikke kommunes tilsyn allerede ved besked fra analyse­­resultaterne, varsles kommunens tilsyn. |
| Konsekvenser | Risiko for sygdom blandt andelshaverne, og i værste tilfælde død.Risiko for at levnedsmiddelproducenter kan sprede forureningen yderligere. |
| Handling | Nødvendige initiativer i form af information til andelshaverne. Kogeanbefaling m.m. vurderes af kommunens tilsyn i samarbej­de med embedslægen.Hvis muligt, etableres alternativ vandfor­syning i form af nødfor­syning fra naboværk.Overvej initiativer over for sårbare forbrugere.Teknisk tilsyn iværksættes (evt. i samarbejde med samarbejdspartner), for opsporing af kilden til overskridelsen/forureningen.Der tages nye prøver. Antallet af prøvetagningssteder vil normalt blive udvidet, for hurtigst muligt at indkredse kilden til forureningen. |
| Information | Andelshaverne (først sårbare forbrugere) orienteres om situationen via SMS, telefon, e-mail, evt. løbesedler og lokale ressourcepersoner Andelshaverne orienteres om, hvordan de skal forholde sig i form af f.eks. kogeanbefaling, muligheder for alternativ vandforsyning. |
| Udbedring af skade | Udbedring af skader påbegyndes. F.eks. i form af rengøring af rentvands­beholder eller ledningsnet, skadesudbedring på boring m.m.Under udbedringen af skaden vurderes vandkvaliteten løbende vha. analyser, og kommunes tilsyn holdes orienteret. Andelshaverne holdes løbende orienteret, hvis processen er lang­varig. |
| Opfølgning | Andelshaverne informeres om, at skaden er udbedret og situati­onen igen er normal. |
| NB! | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikrings­selskab, politi eller andre myndigheder. |

## Akut forurening af kildeplads/boring

Akut forurening eller risiko for forurening af kildeplads er situationer, hvor der sker uheld inden for vandforsyningens indvindingsområde. Det kan være en væltet tankvogn, udslip af kemikalier fra håndværkeres køretøjer o. lign.

Følgende procedure følges:

|  |  |
| --- | --- |
| Alarm indgået | Noter tidspunktet, og hvordan meldingen kom. Ved telefonisk henvendelse fra forbruger noteres navn og adresse, og der spørges til symptomer og eventuelle skader samt skadelokalitet. |
| Varsling | Forureningen anmeldes til følgende instanser:* Kommunens tilsyn/Redningsberedskabet/indsatslederen
* Politiet (112)
* Den driftsansvarlige for [X] Vandværk

Førsteindsatsen på uheldsstedet ledes som hovedregel af kom­munes tilsyn / bered­skabets indsatsleder. Kommunens tilsyn / indsatslederen har hovedansvaret for at fordele arbejdet samt tilkalde nødvendig bistand og andre myndigheder. |
| Konsekvenser | Risiko for sygdom blandt andelshaverne, og i værste tilfælde død.Risiko for at levnedsmiddelproducenter kan sprede forureningen yderligere.Risiko for ødelæggelse af kildepladsen. |
| Handling | **Minimer skaden**.Indvinding fra forurenet kildeplads stoppes (pumpen slukkes)Forsyningssituationen revurderes i forhold til forurenings udbredelse og art. Sluk eventuelt for filterpumpe og udpumpning.Området lokaliseres og afspærres vha. afspærringsmateriel. Kommunes tilsyn / Beredskabet informeres om, hvilket område der er afspærret. |
| Information | Berørte forbrugere (især sårbare forbrugere) informeres sms, e-mail, telefon, evt. løbesedler og lokale ressourcepersoner i samråd med kommunes tilsyn. Dette arbejde koordineres af indsatslederen. Kontakt lokalradio og lokal-tv i samråd med kommunens tilsyn. |
| Udbedring af skade | Efter førsteindsatsen overdrages oprensningsopgaven til kommunens miljøtilsyn, der forestår den endelige oprensning af forureningen. |
| Opfølgning | Andelshaverne informeres om, at skaden er udbedret og situati­onen igen er normal. |
| NB!  | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikringsselskab, politi eller andre myndigheder. |

## Lækage på ledningsnettet

Følgende procedure følges:

|  |  |
| --- | --- |
| Alarm indgået | Noter tidspunkt, og hvordan meldingen kom. Ved telefonisk henvendelse fra forbruger noter navn og adresse, og der spørges om omfang og eventuelt skader samt skadeslokalitet. |
| Varsling | Bestyrelsen orienteres. |
| Konsekvenser | Eventuel ødelæggelse af materielle værdier imødegås i muligt omfang.* Hvilke løsningsmuligheder – hvor lang tid varer udbedringen? – forsyning af berørte!
 |
| Handling | Lækage lokaliseres, eventuelt med hjælp af lækageudstyr. Ved større lækager afspærres området.* Sørg for at ingen kan komme til skade (Asfalt kan være undermineret)
* Tilkald assistance – kontakt VVS firma.
* Luk skydeventiler før og efter bruddet. Hvis det er muligt, så giv følsomme forbrugere mulighed for at tappe vand inden lukningen.
* Overvej om lækagen bliver langvarig herunder at etablere evt. midlertidig ledningsforbindelse uden om lækage.

Etabler eventuelt nødfor­syning. |
| Information | * Berørte forbrugere informeres via SMS, e-mail, telefon, evt. løbesedler og lokale ressourcepersoner. Telefonisk information til følsomme forbrugere.
* Hjemmesiden opdateres.
 |
| Udbedring af skade | Kontakt gravemandskab og påbegynd reparationen så hurtigt som muligt. |
| Opfølgning | Hvis muligt, renskyl ved forbruger umiddelbart efter bruddet i mindst 15 minutter.Udfør egenkontrol/iværksæt vandanalyse før og efter renskylning.Opsamling og evaluering* Hele forløbet noteres på et rapportblad (i logbog), der indeholder:
* Beskrivelse – stedangivelse - tid og initialer.
* Skal gældende praksis ændres?
 |
| NB! |  |

## Strømudfald

Følgende procedure følges:

|  |  |
| --- | --- |
| Alarm indgået | Noter tidspunktet, og hvordan meldingen kom. |
| Varsling | Bestyrelsen orienteres. |
| Konsekvenser | Ingen vandforsyning til andelshaverne i kortere eller længere periode. |
| Handling | Kontroller om sikringsanlæg kan startes (HFI-relæ)Tilslut/opstart evt. nødstrømsanlæg. Ved vedvarende strøm­udfald etabler eventuelt nødforsyning.Ved udfald på forsyningsnettet kontaktes energiselskabet (SEAS)/NVE.Ved udfald pga. lokale forhold kontaktes el-installatør. |
| Information | Ved længerevarende strømudfald informeres andelshaverne samt Redningsberedskabet/Indsatslederen. |
| Udbedring af skade | Udbedres af fagfolk. Hvis ledningsnettet er nået at blive tømt, skal man være opmærksom på opstart af udpumpning ikke er for voldsom (kan ødelægge svage dele på nettet) |
| Opfølgning | Evaluering: Hvis værket er følsomt over for strømudfald, bør det vurderes hvordan man sikrer sig mod dette.Årsag til strømudfald identificeres og imødegås evt. ved konstruktionsmæssige ændringer.Hele forløbet noteres på et rapportblad, der indeholder:Beskrivelse – stedangivelse - tid og initialer.Skal gældende praksis ændres? |
| NB! | Undlad ethvert indgreb af hensyn til egne og andres sikkerhed. |

## Hærværk eller indbrud

Følgende procedure følges:

|  |  |
| --- | --- |
| Alarm indgået | Noter tidspunkt, og hvordan meldingen kom. Ved telefonisk hen­vendelse fra forbruger noter navn og adresse, og der spørges om omfang og eventuelt skader samt skadeslokalitet. |
| Varsling | Hændelsen anmeldes til politiet (112 eller 114), og kommunes tilsyn informeres. |
| Konsekvenser | Risiko for sygdom blandt andelshaverne og i værste tilfælde død.Risiko for ødelæggelse af kildepladsen. |
| Handling | Naboer til vandværket kontaktes, for afklaring af om de har set eller hørt noget.Der udtages hurtigst muligt vandprøver ved afgang vandværk samt hos andelshaverne iht. prøvetagningsliste |
| Information | Andelshaverne informeres via e-mail og hjemmesiden |
| Udbedring af skade | Er der sket hærværk/skade som kan påvirke driften udbedres det hurtigst muligt. |
| Opfølgning | Overvej alarmer på boringer og vandværk, og etablering af automatisk pumpestop ved alarmudløsning. |
| NB! |  |

## Brand og eksplosion

Ring 112 Brandvæsen.

Følgende procedure følges:

|  |  |
| --- | --- |
| Alarm indgået | Noter tidspunktet og hvordan meldingen kom. Ved telefonisk henvendelse fra forbruger noteres navn og adresse, og der spørges om omfang, eventuelle skader og skadelokalitet. |
| Varsling | Nærmeste omgivelser advares.Bestyrelsen orienteres. Indsatslederen orienteres, der beslutter om koordinationsgruppen etableres. |
| Konsekvenser | Ingen vandforsyning til andelshaverne i kortere eller længere periode. |
| Handling | Ring 112.Hvis det er muligt - uden personskade:* Sluk for strømmen.

Påbegynd brandslukning. (placering)Eventuel opstart af nødstrømsanlæg.* fra egen nødforsyning eller fra

fra Beredskabet.Eventuel etablering af nødfor­syning.Hvilke løsningsmuligheder?* Hvem har ansvaret for det videre forløb?
* Er sikkerheden i orden?

Økonomi (hvem betaler hvad?)* Vandforsyning fra nabovandværk eller

via tankvogn, beholdere |
| Information | Ved længerevarende manglende vandforsyning informeres andelshaverne samt indsatslederen.* Telefonisk til udsatte forbrugere.
* Hjemmesiden.
* Skiltning ved færdselsårer.
* Husstandsomdeling / brev
* Pressen
 |
| Udbedring af skade | Udbedres af fagfolk. |
| Opfølgning | Forbrugeren informeres om, at skaden er udbedret og situati­onen igen er normal. |
| NB! | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikringsselskab, politi eller andre myndigheder. |

## Trusler om sabotage

Ring 114 Politi.

Følgende procedure følges:

|  |  |
| --- | --- |
| Alarm indgået | Noter tidspunkt, og hvordan meldingen kom. Ved telefonisk henvendelse fra forbruger noteres navn og adresse. |
| Varsling | Nærmeste omgivelser advares efter samråd med politiet. |
| Konsekvenser | Overvej situationens følsomhed, herunder reaktion efter princippet ”silent procedure” begrundet i Politets reaktion. |
| Handling | Ring 112 eller 114.Kontroller at vandværkets lokaliteter er forsvarligt aflåste, at eventuelle alarmer er slået til.Ved mistanke om forurening lukkes vandværk ned øjeblikkeligt. Derefter kontaktes kommunal myndighed/beredskab for videre vurdering.Videre forløb:Indsatsleder/kommunal myndighed bestemmer videre forløb sammen i koordinationsgruppen |
| Information | Afstemmes med Politiet |
| Udbedring af skade | Besluttes via koordinationsgruppen |
| Opfølgning | Såfremt vandet hr været lukket grundet mistanke om forurening, forberedes evt. skylning af tanke ledningsnet og analysetagning – inden opstart af udpumpning igen. |
| NB! | Hele forløbet noteres i logbogen med tid og initialer samt udførlige beskrivelser og stedbetegnelser.Dette er af betydning for evt. senere efterforskning til hjælp for forsikringsselskab, politi eller andre myndigheder. |

## Større driftsforstyrrelse

Følgende procedure følges:

|  |  |
| --- | --- |
| Alarm indgået | Noter tidspunktet og hvordan meldingen blev konstateret. |
| Varsling | Bestyrelsen inddrages. |
| Konsekvenser | Ingen vandforsyning til andelshaverne i kortere eller længere periode. |
| Handling | Iværksæt handling i henhold til afsnit XX |
| Information | Ved svigtende vandforsyning informeres andelshaverne samt Redningsberedskabet/Indsatslederen. |
| Udbedring af skade | Udbedring af fagfolk noteres med navneangivelse (person og firma samt kontaktmulighed). |
| Opfølgning |  |
| NB! |  |

## Desinficering

I forbindelse med en forureningssag overvejes, om det er nok at rense og gennemskylle systemet med rent vand inden eventuel beslutning om at desinficere systemet træffes.

Brug af desinfektion kan blive en konsekvens, hvis drikkevandet er forurenet. Beslutning herom vurderes ud fra både fordele og ulemper.

Arbejde er sundhedsfarligt for dem, der udfører arbejdet.

Hvis der ved et uheld kommer klorholdigt vand ud til andelshaverne, kan det forårsage væsentlige gener for andelshaverne.

Desinficering kræver godkendelse via relevante myndigheder, uanset om den foretages på boringer, i tanke eller på ledningsnettet. Det gælder uanset hvilket desinficeringsmiddel, der anvendes. Desinfektion anvendes i samråd med Styrelsen for Patientsikkerhed.

Ved beslutning om at iværksætte desinficering er det vigtigt, at:

* Desinfektionen er effektiv, det vil sige, at koncentrationen er høj nok og virketiden lang nok
* Andelshaverne bliver informeret på forhånd
* At desinfektionen udføres sikkerhedsmæssigt forsvarligt
* At det brugte vand med desinfektionsmiddel bortledes på en miljømæssig forsvarlig måde.

Følgende procedure følges:

|  |  |
| --- | --- |
| (Alarm indgået)Beslutning om desinficering | Referencejournalnumre indføjes, herunder:BVV referencenummer fra oprindelig alarm om forurening, der allerede er indgået ved melding om forurening.Odsherred Kommunes referencenummer til kommunens sagsforløb indføjesNoter, hvem der er inddraget i beslutning om gennemførelse af desinficering og anfør argumentationen herfor samt tidspunktet for beslutning om desinficering. |
| Varsling | Hvis ikke kommunes tilsyn allerede er varslet ved besked fra analyse­­resultaterne, varsles kommunens tilsyn. |
| Konsekvenser | Ingen vandforsyning til andelshaverne i kortere eller længere periode.Hvis der ved et uheld kommer klorholdigt vand ud til andelshaverne, kan det forårsage væsentlige gener for andelshaverne. |
| Handling | Beslutning om desinficering iværksættes alene under ledelse af uddannede fagfolk og anvendelse af personlige værnemidler.Arbejde kan være sundhedsfarligt for dem, der udfører arbejdet.  |
| Information | Ved svigtende vandforsyning informeres andelshaverne samt Redningsberedskabet/Indsatslederen. |
| Udbedring af skade | Rensning af forsyningsnettet og kontrolsporing heraf gennemføres af eksterne og specialuddannede fagfolk. |
| Opfølgning | Tidspunkt for erklæring om at BVV forsyningsnet er rent og uden aktive desinficeringsmidler noteres, idet navn på ressourceperson noteres.Odsherred Kommunes journalnummer indføres. |
| NB! | Desinficering kræver godkendelse af myndighederne, uanset om den foretages på boringer, i tanke eller på ledningsnettet. Det gælder uanset hvilket desinficeringsmiddel, der anvendes.Desinfektion bruges i samråd med Styrelsen for Patientsikkerhed.Hele forløbet noteres i logbogen med tid og initialer samt udførlige beskrivelser og stedbetegnelser.Det er af betydning for evt. senere efterforskning til hjælp for forsikringsselskab, politi eller andre myndigheder. |

# Serviceniveau ved driftsforstyrrelser

[X] Vandværk har vedtaget følgende serviceniveau ved driftsforstyrrelser. [Nedenstående er et eksempel fra et vandværk i Odsherred. Afsnittet udfyldes med vandværkets eget serviceniveau]:

## Ansvar og niveau for information

Informationen ved alle typer af driftsforstyrrelser på Bøsserup Vandværk omfatter:

* Tidligst mulig information af andelshaverne
* Information via e-mail og sms med henvisning til hjemmesiden
* I særlige tilfælde ved fx akut forurening informeres fastboende tillige telefonisk eller personligt på bopælen
* Det er andelshavernes eget ansvar at informere vandværket om korrekt og aktuel e-mailadresse samt at tilmelde sig sms-varsling på vandværkets hjemmeside
* Udsendelse af information, når der er nyt om situationen

## Planlagte driftsforstyrrelser

Ved planlagte driftsforstyrrelsen informeres andelshaverne tidligst muligt og mindst et døgn før den planlagte driftsforstyrrelse.

## Ikke-planlagte driftsforstyrrelser

Ved ikke-planlagte driftsforstyrrelser informeres andelshaverne tidligst muligt, og der informeres indtil situationen igen er normal. Ved manglende drikkevandsforsyning af en varighed på mere end et døgn, vil nødforsyningsforbindelsen blive taget i brug hurtigst muligt.

## Kritiske overskridelser af grænseværdier

Ved kritiske overskridelser af grænseværdierne informeres andelshaverne tidligst muligt, og der informeres til situationen igen er normal. Hvis overskridelsen af grænseværdierne medfører kogeanbefaling, vil nødforsyningsforbindelsen blive taget i brug hurtigst muligt.

# Bilag 1: Vandværksprofil

|  |  |
| --- | --- |
| Navn og adresse |  |
| Bemandingsstatus |  |
| Formand |  |
| Stedfortræder |  |
| Tlf.nr. vandværk | Vandværk |  |
|  | Vagttelefon |  |
|  | Fax |  |
|  | E-mail |  |
|  |  |  |
| Nødforsyning | Andre vandværker |  |
|  | Tilkoblingsmuligheder til og fra tankvogn på vandværket |  |
|  | Tappemuligheder på ledningsnettet |  |
|  | Nødstrømsforsyning |  |
|  |  |  |
| Kapacitet | Døgnforbrug |  |
|  | Maksimal døgnproduktion |  |
|  | Rentvandstanks kapacitet |  |
|  | Maksimal udpumpning |  |
|  |  |  |
| Ledningskort | Papirkort (Ja/Nej) |  |
|  | Elektronisk kort (Ja/Nej) |  |
|  |  |  |
| Alarm | På Vandværket (Ja/Nej) |  |
|  | På boringer (Ja/Nej) |  |
|  |  |  |
| Nøgler | Nøgleboks (Ja/Nej) |  |
|  | Nøgler ligger hos: |  |
|  |  |  |
| Tilslutning af generator | Stiktype |  |
|  | kWh behov |  |

# BILAG 2: Myndigheder og medier

Liste over relevante myndigheder, som [X] Vandværk skal informere ved driftsforstyrrelser.

|  |  |  |  |  |
| --- | --- | --- | --- | --- |
| **Betegnelse** | **Navn** | **e-mail** | **Tlf. dag** | **Døgnvagt/akut nr.** |
| **OdsherredKommune** | Hovednummer |  | 59 66 66 66 Lukket fredag |  |
| Afdelingsleder Natur og Vand | Michael K. Bay |  | 20 44 14 58 | **59 66 60 85** |
| Vandteamet | Lisbeth C. JepsenHanne Ingversen | vand@odsherred.dk | 59 66 60 0459 66 60 09 |  |
| Afdelingsleder Affald og Miljø | Jørgen Eriksen | jorer@odsherred.dk | 59 66 60 33 |  |
|  | Miljøafdeling | miljoe@odsherred.dk  |  | **20 64 32 87** |
| Afd. leder Klima, Plan og Trafik | Signe Merete Skovgaard | simsk@odsherred.dk | 59 66 60 02 |  |
|  | Trafikteamet | trafik@odsherred.dk  |  |  |
| **Vestsjællands Brandvæsen** | Vagtcentral  |  |  | **44 22 71 12** |
| **Analyselaboratorium** |  |  |  | **Xx xx xx xx** |
| **Lægevagten** |  |  |  | **70 15 07 00** |
| **Giftlinjen** | Hele landet |  |  | **82 12 12 12** |
| **Politi** |  |  |  | **1 1 4** |
| **Alarmcentral** |  |  |  | **1 1 2** |
| **Lokale dagblade** | Nordvestnyt | odsherred.red@sn.dk | 88 88 45 00 |  |
| **Lokale ugeaviser** | Ugeavisen Odsherred | ugeavisenodsherred@sn.dk | 88 88 44 01 |  |
| **Radio – TV** | DR | nyhed@dr.dk | 35 20 30 40 |  |
| **Regionalradio** | P4 Sjælland  | sjaelland@dr.dk | 55 75 34 00 |  |
| **TV** | TV2Øst | redaktion@tv2east.dk | 55 36 56 56 |  |
| **Forsikring** |  |  |  |  |
| **SEAS NVE** |  |  |  | **70 29 29 29** |
| Andre myndigheder |  |  |  |  |
| Andre myndigheder |  |  |  |  |

# Bilag 3: Alarmeringsliste

|  |
| --- |
| Xxxx Vandværk |
| **Betegnelse** | **Navn** | **Adresse** | **Tlf. arb.** | **Tlf. priv.** | **Mobil** |
| Formand |  |  |  |  |  |
| Næstformand |  |  |  |  |  |
| Kasserer |  |  |  |  |  |
| Best. medlem |  |  |  |  |  |
| Best. medlem |  |  |  |  |  |
| Best. medlem |  |  |  |  |  |
| Best. medlem |  |  |  |  |  |
| Best. medlem |  |  |  |  |  |
| Vandværkspasser 1 |  |  |  |  |  |
| Vandværkspasser 2 |  |  |  |  |  |
| Sårbare forbrugere |
| **Betegnelse** | **Navn** | **Adresse** | **Tlf. arb.** | **Tlf. priv.** | **Mobil** |
| Xxxx Kommune | Ældreboliger |  |  |  |  |
| Xxxx Kommune | Hjemmeplejen |  |  |  |  |
| Xxxx Kommune | Dagplejekontoret |  |  |  |  |
| Bofællesskaber |  |  |  |  |  |
| Lægehuset |  |  |  |  |  |
| Tandlæge |  |  |  |  |  |
| SFO |  |  |  |  |  |
| Folkeskole |  |  |  |  |  |
| Privat skole |  |  |  |  |  |
| Daginstitutioner |  |  |  |  |  |
| Daginstitutioner |  |  |  |  |  |
| Virksomheder |  |  |  |  |  |
| Restaurant/Butik |  |  |  |  |  |
| Restaurant/Butik |  |  |  |  |  |
| Lev.mid.­producenter |  |  |  |  |  |
| Landbrug |  |  |  |  |  |
| Landbrug |  |  |  |  |  |
| Hobbylandbrug |  |  |  |  |  |
| Hobbylandbrug |  |  |  |  |  |
| Campingpladser |  |  |  |  |  |
| Kursuscentre |  |  |  |  |  |
| Kro/Hotel |  |  |  |  |  |
| Håndværkere og materiel |
| **Betegnelse** | **Navn** | **Adresse** | **Tlf. arb.** | **Tlf. priv.** | **Mobil** |
| **Ledningsanlæg** |
| Entreprenør |  |  |  |  |  |
| VVS-installatør |  |  |  |  |  |
| Lækagesøgning |  |  |  |  |  |
| Lækagesøgning |  |  |  |  |  |
| **Vandværk** |
| Brøndborer |  |  |  |  |  |
| Elforsyning |  |  |  |  |  |
| El-installatør |  |  |  |  |  |
| Ingeniør |  |  |  |  |  |
| Laboratorium |  |  |  |  |  |
| Nødstrømsanlæg |  |  |  |  |  |
| Pumper |  |  |  |  |  |
| SRO |  |  |  |  |  |

# Bilag 4: Beredskabsydelser

(Nedenstående er eksempler, som konkret skal udfyldes af X Vandværk)

|  |  |
| --- | --- |
| Beredskabsydelse | 1.000 liters tanke, dunke og engangsposter |
| Beskrivelse af ydelsen | Beredskabet er baseret på COMBO – aqua’s vandtanke á 1.000 liter. Ved brug fores tankene med en steril engangsplastsæk, så det er rent vand, der leveres til borgerne. Derudover suppleres der med engangsplastdunke, som kan udleveres til de forbrugere, der ikke selv har emballage til at bære vandet hjem i. |
| Leverandør | Beredskabsforbundet |
| Reaktionstid | 2 – 3 timer |
| Kræver forudgående aftale | Ja |
|  |  |
| Beredskabsydelse | 20 m3 tankvogn |
| Beskrivelse af ydelsen | Levering af tankvogn. |
| Leverandør | Firmanavn og telefonnummer  |
| Reaktionstid |  |
| Kræver forudgående aftale |  |
|  |  |
| Beredskabsydelse | Nødstrømsgenerator |
| Beskrivelse af ydelsen | Leje af nødstrømsgenerator |
| Leverandør | Firmanavn og telefonnummer  |
| Reaktionstid | Åbningstider for eksempel:Mandag-torsdag 6.00 - 16.00. Fredag 6.00-15.00. |
| Kræver forudgående aftale |  |

# BILAG 5: Logbog

Forløbet noteres med tid og initialer samt udførlig beskrivelse og stedbetegnelser.

Det er af betydning for evt. senere efterforskning til hjælp for forsikringsselskab, politi eller anden myndighed.

|  |  |
| --- | --- |
| **Emne** |  |
| **Dato:** |  |
| **Forløb** |  | **Tid** | **Initialer** |
| Alarm indgået | Hvordan er der alarmeret? |  |  |
| Varsling  | Hvem er blevet varslet?  |  |  |
| Konsekvenser  | Hvilke konsekvenser kan hændelsen få? |  |  |
| Handling | Hvad er der gjort for at undersøge og afhjælpe hændelsen? |  |  |
| Information | Hvem og hvordan er der blevet informeret? |  |  |
| Udbedring | Hvordan er skaden blevet udbedret? |  |  |
| Evaluering | Hvordan har forløbet været? |  |  |
| Opfølgning | Skal der følges op på hændelsen – og hvordan? |  |  |
| Hændelse afsluttet | Hvordan er hændelsen afsluttet? |  |  |

# Bilag 6: Plantegning og udstyrsliste

# Bilag 7: Kort over ledningsnettet

# Bilag 8: Information

[X] Vandværk anvender følgende informationskanaler i forbindelse med driftsforstyrrelser eller beredskabssituationer:

1. Nyheder på hjemmesiden
2. Opslag på Facebooksiden
3. e-mails
4. SMS’er
5. Infoskrivelse (løbeseddel)
6. Kogepåbud - Kogevejledning
7. Pressemeddelelser

## Skabelon til løbeseddel

**Til beboere og virksomheder i**

xxxxxxxgade nr. xx – yy

xxxxxxxxgade nr. zz – uu

**Problemer med vandkvaliteten / Forurening af ledningsnettet**

Der er den *dato* klokken *tid* konstateret problemer med kvaliteten / forurening af drikkevand, der leveres fra det Xxxxx Vandværks ledningsnet. Problemerne kan have betydning for forbrugerne i de gader, der er nævnt ovenfor.

Vandforsyningen arbejder på at kildesporer forureningskilden, og foretage rensning af de forurenede dele af ledningsnettet.

**Indtil videre må det frarådes at bruge vandet til drikkeformål**

**Eller**

**Indtil videre må det frarådes at bruge vandet til både drikkeformål og til udvortes brug.**

Der er opstillet en midlertidig aftapningsmulighed på *gadenavn* ud for *husnummer*, hvorfra der kan hentes/tappes rent drikkevand.

Så snart forholdene igen er normale, vil der blive givet besked herom.

Xxxxx Vandværk den *dato*

## Eksempel på løbeseddel

**Xxxxx Vandværk informerer**

**Drikkevandet er forurenet**

Den rutinemæssige kontrol af drikkevandet i dit område har vist, at vandet er forurenet med colibakterier.

Colibakterier er en storgruppe almindeligt forekommende tarmbakterier. Ved at undersøge vandprøver for colibakterier har man et godt grundlag for at bedømme den hygiejniske kvalitet.

Man skelner mellem forskellige former for colibakterier. E.coli er navnet på en gruppe, der kan dyrkes ved 44o C, og som man bruger som indikator for sygdomsfremkaldende tarmbakterier. Det er den bakterie, der er fundet i din vandforsyning.

Det vi ved nu er, at vi har en forurening med kloakvand.

Indtil nu har vi i stort set alle de positive vandprøver fundet under 50 E. coli pr. dl. vand.

Til sammenligning mister man sit Blå Flag, hvis der er mere end 1.000 E. coli pr. dl. vand i badevandet.

I vores søvand er der i badesæsonen mellem 10 og 40 E. coli pr. dl. vand.

Undgå helst at drikke vandet direkte fra hanen. Vandet skal koges først. Et par minutters kogning er nok.

Du kan, som du plejer, bruge vandet til vask, rengøring badning osv.

Vi arbejder intenst på at finde årsagen til forureningen, så den kan stoppes.

Hele ledningsnettet bliver undersøgt, og vi tager vandprøver hele tiden for at følge udviklingen og sikre vandforsyningen.

Det er Yyyyy, der tager vandprøver og analyserer dem.

Styrelsen for Patientsikkerhed bliver løbende holdt orienteret, og de vurderer vandets kvalitet. Xxxxx Vandværk følger deres anbefalinger og beslutninger.

Vi gør vores yderste for at holde borgerne, der er berørt af forureningen af drikkevandet, underrettet om situationen.

Det kan være meget vanskeligt at finde årsagen til forureningen.

Hvis du har mistanke til en defekt vandinstallation, en defekt kloakledning, en unormal brug af brandhaner eller andet, så kontakt os endelig!

Du kan ringe til Xxxxx Vandværk på tlf. 1234 5678 eller til Yyyyypå tlf. 1122 3344.

Xxxxx Vandværk

dd.mm.åååå

## Skabelon til pressemeddelelse

**Pressemeddelelse**

**Xxxxx Vandværk**

**Overskrift**

Overskriften skal fange øjet. Overskriften bør kun indeholde et, entydigt budskab.

**Indledning / Summering af budskab**

Indledning: 2 – 4 linjer, der opsummerer hovedbudskabet

**Brødtekst**

Forklar i enkle vendinger, hvad der er sket og konsekvenserne forbundet hermed evt. påkrævede forholdsregler.

Beskriv hvor: Angiv det berørte område nøjagtigt.

Hvis relevant, uddyb og forklar: Hvordan / hvorfor / hvornår.

Hvis relevant, oplyst hvornår og hvordan der bringes nye oplysninger.

**Anfør evt.:**

Til frigivelse: dato klokkeslæt

**Yderligere oplysninger / Kontaktperson:**

Navn, Titel, telefonnummer, e-mail

## Eksempel på pressemeddelelse

**Xxxx Vandværk dd.mm.åååå**

**Pressemeddelelse**

**Vandforurening på vej a, b og c.**

**Forsat anbefaling om at koge vandet.**

Vand til drikkeformål og til madlavning i området xxxxxxxx skal forsat koges. Der er ingen grund til at koge vandet i de andre dele af Xxxxx By.

Xxxx Vand forsætter med at skylle ledningssystemet, så længe der er behov for det.

Ophævelse af anbefalingen om at koge vandet vil ske, når samtlige prøver viser, at vandet er rent.

**Vandet skal koges indtil anbefalingen ophæves.**

Henvendelse i sagen kan ske til Styrelsen for Patientsikkerhed om sundhedsmæssige spørgsmål, tlf. 7022 0268 (**Øst for Storebælt**) 7022 0269 (**Vest for Storebælt**), samt til Xxxxx Vand om tekniske spørgsmål, xxxx xxxx.